# Kutsu tiedotustilaisuuteen

**Vuokratyötutkimus 2011 - tulosten julkistamistilaisuus**

* **Millä tasolla on vuokratyöntekijöiden työtyytyväisyys verrattuna yksityisen sektorin työntekijöihin?**
* **Kuinka nopeasti vuokratöihin työllistytään?**
* **Miten moni vuokratyöntekijöistä etsii vakituista työpaikkaa?**
* **Millainen merkitys vuokratyöllä on työntekijälle ja työntilaajalle?**
* **Miten ulkomaalaistaustaiseen työtoveriin suhtaudutaan?**

Taloustutkimus Oy haastatteli henkilöstöpalveluyritys VMP:n toimeksiannosta
viime vuoden lopulla ja tämän vuoden alussa jo neljännen kerran yli 1 600 vuokratyöntekijää ja reilua 800 yrityspäättäjää. Aiemmat vastaavat tutkimukset on toteutettu vuosina 2003, 2005 ja 2007.

**Kutsumme toimituksenne edustajat tiedotustilaisuuteen 28.3.2011 kello 10.00 Postitaloon, Mannerheiminaukio 1 A, Helsinki, kokoustila Postimestari.**

**Sisäänkäynti B-rapun kautta.**

**Tilaisuuden ohjelma**

Kello 10.00 Tervetuloa, VMP:n toimitusjohtaja Mika Kaukonen

Kello 10.05 Tutkimustulosten julkistus, Taloustutkimus Oy:n tutkimusjohtaja Merja Tuominen

Kello 10.40 Paneelikeskustelu vuokratyöstä, mukana keskustelemassa: Palvelualojen ammattiliiton PAM ry:n varapuheenjohtaja Kaarlo Julkunen, EK:n asiantuntija Mikko Räsänen, vuokratöitä palvelualalla useita vuosia tehnyt Kaija Varis ja Taloustutkimus Oy:n tutkimusjohtaja Merja Tuominen

Kello 11.00 Tilaisuus päättyy

Vuokratyötutkimus 2011 tuloksia on verrattu Taloustutkimuksen keräämään tietopankkiin, jossa 2 824 yksityisen sektorin työntekijää on arvioinut omia työnantajiaan.

Tilaisuudessa on tarjolla aamiainen. **Pyydämme teitä tarjoilujen varmistamiseksi ilmoittamamaan mahdollisuuksienne mukaan osallistumisestanne sähköpostitse** **viestinta@osg.fi** **tai puhelimitse 0207 806 839. Varaamme myös mielellämme haastatteluaikoja toiveidenne mukaisesti.**

Tervetuloa

VMP Group

\_\_\_\_\_\_\_\_\_\_\_\_\_\_\_\_\_\_\_\_\_\_\_

www.vmp.fi

VMP Group on Suomen suurimpiin kuuluva ja palveluverkostoltaan valtakunnan laajin henkilöstöpalvelualan konserni. Se tarjoaa asiakkailleen monipuolisen valikoiman yrityksen liiketoimintaa tukevia ratkaisuja, joihin kuuluvat henkilöstövuokraus- ja rekrytointi-, ulkoistus- ja koulutuspalvelut sekä ulkomaalaisten ammattilaisten välittämiseen erikoistunut kansainvälinen rekrytointi. Vuosittain VMP:n kautta työllistyy tuhansia eri alojen ammattilaisia. Vuonna 1988 perustettu konserni on suomalaisessa yksityisomistuksessa, ja se haluaa olla mukana kehittämässä työelämän vastuullista tuottavuutta kaikilla markkina-alueillaan. VMP Group toimii franchising-periaatteella Suomessa, Ruotsissa ja Virossa. Konsernilla on ulkomaalaistaustaisten työntekijöiden välittämiseen erikoistunut toimisto Romaniassa.